# Apple Records

### Fra Wikipedia, den frie encyklopedi

Apples ikon er et eple, men dette eplet er kun et generisk bilde av et halvt eple, og ikke en avbildning av Apples logo.

Apple Records er et britisk plateselskap som er mest kjent for å utgi platene til den legendariske rockegruppen The Beatles fra 1960-årene. Selskapets symbol er et grønt eple.

## [rediger] Historie

Apple Records ble grunnlagt i 1968 som en divisjon av Apple Corps Ltd. av musikkgruppen The Beatles. Tidligere plateutgivelser fra The Beatles ble håndtert av Parlophone/EMI i England og Capitol Records (eller United Artists Records i USA). I en ny avtale aksepterte EMI og Capitol å distributere Apple Records' utgivelser fram til 1975. Apple eide rettighetene til plateutgivelser fra musikkartister som de signerte, mens EMI beholdt eiendommen til The Beatles' utgivelser, skjønt de ble nyutgitt under merket Apple. Merket ble en suksess og overlevde splittelsen av The Beatles i 1970, og ble revitalisert på slutten av 1980-årene for utgivelsen av samtlige Beatles-plater på CDer.

Grunnen til denne businessprosjektet ble sagt å være The Beatles' behov for å investere penger som beskyttelse for skattlegging. Britisk skatteregler på denne tiden ble beskrevet som stivnakket. Da George Harrison sang, i «Taxman»: «There's one for you, nineteen for me», og refererte til shillingene i pundet, var det ingen spøk. Det var det nøyaktige beløp som ble beholdt etter skatt, fem per cent. Som Harrison la til: «Should five per cent appear too small, be thankful I don't take it all».

Den første musikkgruppen som hadde plateutgivelse utgitt på Apple-merket (en 45rpm single med tittelen «Dear Delilah») het Grapefruit. Innspillingen skjedde i London på slutten av 1967, og ble produsert av amerikaneren Terry Melcher, kjent fra The Byrds. Terry Doran, som var direktør for Apple Publishing, hjalp til med realisere gruppen og hans assistent Derek Lepper ble gruppens turneringsleder.

I løpet av 1974 ble The Beatles oppløst juridisk og det ble bestemt av retten at 8% av inntektene fra Beatles-albumene (som gruppe) skulle tilfalle Apple Records, og 4% skulle gå til hver av de fire medlemmene. Platemerket fortsatte å gå med overskudd fram til og med 1984, hovedsakelig grunnet fortsatt salg av gamle Beatles-plater, deretter gikk selskapet med underskudd i flere år.

Apple Corps har hatt en lang historie med uenighet om merkevare med Apple Computer, grunnet likeheten i navn og logo. Per 2005 er de to selskapene forsatt låst i juridisk uenighet.

## [rediger] Utgivelser under Apple-merket

Den første LP-utgivelsen fra Apple Records, som i tillegg også var den første ‘solo’-utgivelsen fra et medlem av The Beatles, var George Harrisons Wonderwall Music, bestående av hans innspilling av musikk fra filmen Wonderwall. Det skjedde den 1. november 1968. Rett etter kom Two Virgins ved John Lennon og Yoko Ono, utgitt 11. november samme år. Både EMI og Capitol avslo å distribuere platen ettersom både Lennon og One var avbildet nakne på omslaget. Albumet ble derfor utgitt på lisens til Track Records i England og Tetragrammaton Records i USA. Two Virgins ble tett fulgt av det første Beatles-albumet som ble utgitt på Apple-merket, The Beatles (White Album), i salg fra 25. november.

Noen andre Beatles-album som ble utgitt på Apple-merket er:

- Yellow Submarine
- Abbey Road
- Let It Be
- Hey Jude
- 1962–1966
- 1967–1970

Selskapet utga også singler. En av dem med mest suksess kom ikke fra The Beatles eller en av gruppens medlemmer. Det var Mary Hopkins Those Were The Days. Den ble utgitt i fire språkutgaver. Sangen var skrevet av Gene Raskin, og innspillingen ble produsert av Paul McCartney.

## [rediger] Musikkartiser på Apple Records

### [rediger] Medlemmer av The Beatles og deres grupper

- The Beatles
- John Lennon
- Plastic Ono Band
- Yoko Ono
- Paul McCartney
- Wings
- George Harrison
- Ringo Starr

### [rediger] Andre artister

- Badfinger (opprinnelig innspilt som The Iveys)
- Black Dyke Mills Band, under navnet John Foster & Sons Ltd. Black Dyke Mill Band, spilte Yellow Submarine
- Elastic Oz Band (kun én singel, «God Save Us», produsert av Lennon and Ono på vegne av Oz magazine)
- Grapefruit
- Jimmy Cliff
- Mary Hopkin
- Jackie Lomax
- Modern Jazz Quartet
- David Peel and the Lower East Side
- Billy Preston
- Ravi Shankar
- Ronnie Spector
- John Tavener
- James Taylor
- Elephant's Memory (som også opptrådde som Plastic Ono Band mens John Lennon oppholdt seg i New York City)
- Chris Hodge
- Hot Chocolate
- Radha Krishna Temple
- The Sundown Playboys
- Trash (aka White Trash; navnet deres ble ‘dempet’ for platemarkedet)
- Doris Troy
- Lon and Derek Van Eaton

### [rediger] Selskaper med lignende navn

En del andre selskaper hadde navn som lignet på Apple Records, en del er:

- Bad Apple Records
- Big Apple Records
- Black Apple Records
- Crab Apple Records
- Mountain Apple Records
- Screaming Apple Records
- Zapple Records

### [rediger] Apple-paroider

  - I den britiske komedien All You Need Is Cash (1978), som handler om det fiktive 60-tallsbandet The Rutles, dannes plateselskapet Rutle Corps, som har en banan som logo. Deres forretningsidé var å gi penger til alle som ville ha.

  - I Simpsons-episoden Homer's Barbershop Quartet blir The Beatles parodiert. Homers band, The Be Sharps, danner sitt eget plateselskap kalt Doughnut Records der logoen er en rosa smultring. (Scenen er med på dvd-en, ikke i tv-versjonen.)

## [rediger] Ekstern lenke

- Official site -- Apples offisielle nettsted

Hentet fra «http://no.wikipedia.org../../../a/p/p/Apple_Records_84af.html»

Kategorier: The Beatles | Plateselskaper

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- English
- Español
- 한국어
- Bahasa Indonesia
- Nederlands
- 日本語
- Português
- Suomi
- Svenska